
CONVOCATÒRIA PER A LA CONCESSIÓ D’AJUTS SOCIALS EN RÈGIM DE CONCURRÈNCIA COMPETITIVA EN EL MARC DE LES BASES REGULADORES ESPECÍFIQUES PER DELS AJUTS ECONÒMICS AL PETIT I MITJÀ COMERÇ DE SANT FOST DE CAMPSENTELLES AFECTAT PE
R LA
 COVID 19
)



1.- BASES REGULADORES I PUBLICACIÓ AL BOPB

Per acord de Junta de Govern de data 15 de desembre de 2020, van ser aprovades les Bases Reguladores Específiques per a l’atorgament per part de l’Ajuntament d’ajuts econòmics al petit i mitjà comerç de Sant Fost de Campsentelles afectat per la COVID19.

2.- QUANTIA TOTAL MÀXIMA DELS AJUTS A ATORGAR I CONSIGNACIÓ PRESSUPOSTÀRIA

El pressupost màxim que es destinarà aquest any 2020 per a la concessió dels ajuts objecte de la present convocatòria serà de 30.000,00 € i anirà a càrrec l’aplicació següent:
. 35-433-47000 (A 22020-9502)

No podran atorgar-se subvencions per import superior a l’esmentat. Així mateix, es podrà incrementar el crèdit disponible de l’aplicació pressupostària esmentada, mitjançant la corresponent modificació de crèdit en cas que es justifiqui adequadament.

3.- OBJECTE, CONDICIONS I FINALITAT L’AJUT

Aquestes bases tenen per objecte fixar els criteris de concessió dels ajuts que l’Ajuntament de Sant Fost de Campsentelles atorgarà les persones físiques o jurídiques titulars d’un establiment comercial que s’hagi vist obligat al tancament o a la reducció extraordinària de la seva activitat comercial amb motiu de les restriccions de la declaració de l’estat d’alarma, RD 463/2020 de 14 de març, amb la limitació de no estar inscrites en el padró municipal per l’IAE de 2020 ( facturació menor d’1 Milió d’euros).

4.- PROCEDIMENT DE CONCESSIÓ

El procediment de concessió dels ajuts objecte d’aquesta convocatòria serà el de concurrència competitiva.
5.- REQUISITS PER LA SOL·LICITUD I FORMA D’ACREDITAR-LOS

1.- Els sol·licitants, en la data de meritació de la subvenció, han de complir els següents requisits:

· Titulars de comerços oberts al públic radicats a Sant Fost de Campsentelles en la data de la declaració de l’Estat d’Alarma i amb llicència d’activitat vigent per fer-ho
· Que hagin hagut de tancar per imperatiu del RD 463/2020 de declaració de l’estat d’alarma i posteriors pròrrogues.
· Que no tenint l’obligació legal de tancament durant el període d’estat d’alarma, les condicions i requisits legals establerts en el RD 463/2020 hagin restringit de tal manera la normal activitat comercial que l’establiment s’hagi vist abocat al tancament o a la reducció extraordinària de la seva normal activitat i facturació.

· Trobar-se al corrent de les obligacions tributàries amb l'Ajuntament de Sant Fost de Campsentelles, la Tresoreria General de la Seguretat Social, l’Agència Tributària de Catalunya i l’Agència Estatal d’Administració Tributària.

· Les contingències i situacions desfavorables que motiven l’atorgament d’aquesta línia d’ajuts son les originades amb motiu de la declaració de l’estat d’alarma que va entrar en vigor el passat 14 de març; no son subvencionables les afectacions o perjudicis derivats de posteriors limitacions o regulacions legals o posteriors restriccions decretades.

2.- La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a l’article següent.


6.- DOCUMENTS QUE HAN D’ACOMPANYAR A LA SOL·LICITUD

· Original i còpia de DNI o escriptures que acreditin la personalitat del sol·licitant i la titularitat del comerç.
· Certificat de titularitat bancària on constin les dades bancàries del compte on poder transferir l’import de l’ajut, amb determinació del codi IBAN corresponent. El/la titular del compte ha de ser la persona sol·licitant de l’ajut.





· Declaració responsable de complir les condicions per l’obtenció de la subvenció i de no trobar-se incurs en les prohibicions previstes en l'article 13 de la Llei 38/2003, de  17 de novembre, General de Subvencions.
En cas que la documentació presentada sigui incorrecta o incompleta, es requerirà a la persona beneficiària, per tal que procedeixi a la seva rectificació o a les esmenes necessàries, amb la indicació que si no ho fa així s'entendrà per desistit de la seva sol·licitud.
2.- Els titulars de comerços beneficiaris d’una bestreta a compte dels ajuts, segons les condicions del Decret d’Alcaldia núm 376 de data 8/05/2020 , donat que la seva sol·licitud ja va ser tramitada i concedida d’acord amb els criteris establerts, només hauran de manifestar la seva voluntat d’acollir-se a la present convocatòria, omplint el model adjunt a l’efecte, per tal de convertir la seva bestreta en un ajut a fons perdut.

7.- TERMINI, FORMA I LLOC DE PRESENTACIÓ DE LES SOL·LICITUDS

1.- El termini de presentació de les sol·licituds començarà el 05/02/2021 i finalitzarà el dia 19/02/2021 inclòs.
Les sol·licituds s'han de presentar a l'Oficina d'Atenció Ciutadana o en qualsevol de les formes previstes a l'article 16 de la Llei 39/2015 del Procediment Administratiu Comú de les Administracions Públiques, dins el període que s'indiqui a la publicació de la convocatòria al Butlletí Oficial de la Província

Les sol·licituds podran presentar-se per escrit mitjançant la complementació del model normalitzat, que serà signat per l’interessat/da.
El	model	normalitzat	de	sol·licitud,	podrà	trobar-se	a	www.santfost.cat	o presencialment a l’Oficina d’Atenció al Ciutadà.
La presentació de la sol·licitud de subvenció pressuposa el coneixement i l’acceptació de les normes que la regulen.

2.- Els titulars de comerços beneficiaris d’una bestreta a compte dels ajuts, segons les condicions del Decret d’Alcaldia núm. 376 de data 8/05/2020 , donat que la seva sol·licitud ja va ser tramitada i concedida d’acord amb els criteris establerts, només hauran de manifestar la seva voluntat d’acollir-se a la present convocatòria, omplint el model adjunt a l’efecte, per tal de convertir la seva bestreta en un ajut a fons perdut.
A tal efecte, disposaran d’un termini de 10 dies hàbils a partir de la notificació de la convocatòria, transcorreguts els quals sense haver-se acollit, s’entendrà que renuncien als ajuts i hauran de retornar l’import d ela bestreta en un termini màxim de 3 mesos des de la pertinent notificació municipal.
8.- RECTIFICACIÓ DE DEFECTES O OMISSIONS EN LA DOCUMENTACIÓ

En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

9.- ÒRGANS COMPETENTS PER A LA INSTRUCCIÓ I LA PROPOSTA DE CONCESSIÓ

El procediment serà instruït pel tècnic adscrit a l’àrea de Serveis Personals.

L’instructor verificarà el compliment de les condicions imposades per adquirir la condició de persona beneficiària de la subvenció.
Transcorregut el termini de subsanament, l’instructor haurà d’avaluar les sol·licituds presentades i formularà la proposta de resolució del procediment. La proposta de resolució expressarà la relació de tercers i si la seva sol·licitud s’ha d’estimar, desestimar o tenir per desistida.

L’ òrgan competent per a resoldre és l’Alcalde, competència delegable a la Junta de Govern Local. La resolució, que haurà de ser motivada, s’haurà de pronunciar en relació a totes les sol·licituds, obtinguin o no subvenció.

L’òrgan competent per a la concessió podrà, discrecionalment, deixar desert el concurs o no esgotar el crèdit total previst.

10.- TERMINI DE RESOLUCIÓ I DE NOTIFICACIÓ

S’examinaran conjuntament, en un sol procediment, totes les sol·licituds presentades dins del termini establert, i es resoldrà en un únic acte administratiu.

El termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds.

La manca de resolució dins el termini indicat tindrà efectes desestimatoris.

11.- RÈGIM DE RECURSOS

La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

12.- CRITERIS OBJECTIUS D’ATORGAMENT DE LA SUBVENCIÓ

L’Ajut s’atorgarà per titular/comerç, amb independència del número d’establiments comercials regentats.
S’establiran 3 nivells diferents d’ajut, en funció de l’afectació en l’activitat derivada del compliment de les restriccions provocades per l’Estat d’Alarma:
· Una quantitat unitària de 500€ si l’establiment ha hagut de romandre tancat, per imperatiu legal, menys de 30 dies
· Una quantitat unitària de 1.000€ si l’establiment ha hagut de romandre tancat, per imperatiu legal, entre 31 i 60 dies.

· Una quantitat unitària de 1.500€ si l’establiment va romandre tancat, per imperatiu legal, més de 60 dies
L’import global de les ajudes és de 30.000.-€, no concedint-se més ajudes que les concedides per rigorós ordre de presentació.

Aquest import, per la seva limitació, s’entén que és sensiblement inferior a les pèrdues que s’hagin pogut originar amb motiu de les extraordinàries restriccions a l’activitat comercial derivades de l’Estat d’alarma, raó per la qual no s’exigirà cap justificació de danys o despeses, més enllà d’acreditar l’efectiu tancament o quasi tancament del comerç.


13.- MITJANS DE NOTIFICACIÓ O PUBLICACIÓ

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 40 de la Llei 39/2015, d’1 d’octubre, de Procediment Administratiu Comú de les Administracions Públiques.

Sant Fost de Campsentelles, 15 de desembre de 2020

